EkBass/fiwiki-20250220-pages-articles huggingface dataset:
Lars Karlsson (jääkiekkoilija)

Lars Karlsson (s. 28. kesäkuuta 1960 Kiiruna) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta MM-kilpailuissa 1987, Kanada-cupissa 1987 ja Calgaryn olympialaisissa 1988, joissa hän saavutti yhden olympiapronssin ja yhden maailmanmestaruuden. Karlsson siirtyi vuonna 1979 Kiruna AIF:stä pääsarjajoukkue Leksands IF:ään. Pelattuaan viisi kautta Leksandissa hän siirtyi IF Björklöveniin, jossa hän voitti Ruotsin- mestaruuden vuonna 1987. Hän pelasi Björklövenissä vuoteen 1993 saakka ja lopetti uransa Lycksele SK:ssä. Lars Karlssonin pikkuveli Jan "Janne" Karlsson pelasi jääkiekkoa Ruotsin pääsarjassa ja on pitkään toiminut jääkiekkovalmentajana. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Jääkiekon maailmanmestarit Luokka:Vuonna 1960 syntyneet Luokka:Elävät henkilöt
Peter Andersson (jääkiekkoilija, 1962)

Peter Andersson (s. 2. maaliskuuta 1962 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta kaksissa olympialaisissa, kolmessa Kanada-cupissa ja kuusissa MM-kilpailuissa, joissa hän saavutti yhden olympiapronssin, yhden Kanada-cupin hopean, kaksi maailmanmestaruutta ja yhden MM-hopean. Hän voitti vuonna 1981 alle 20-vuotiaiden maailmanmestaruuden. Andersson pelasi kotimaassaan Timrå IK:ssa kaudet 1978–1980 ja IF Björklövenissä kaudet 1980–1983. NHL-seura Washington Capitals varasi Anderssonin vuoden 1980 varaustilaisuuden yhdeksännellä kierroksella 173. varausvuorolla. Andersson siirtyi NHL:ään vuonna 1983 ja pelasi Washingtonissa vajaat kolme kautta sekä Quebec Nordiquesissa kauden 1985–1986 lopun. Kolmen kauden aikana hän pelasi NHL:n runkosarjassa 172 ottelua, joissa hän teki kymmenen maalia ja sai 41 syöttöpistettä. NHL:n pudotuspeleissä hän pelasi seitsemän ottelua ja sai kaksi syöttöpistettä. Vuonna 1986 Andersson palasi Björklöveniin ja voitti Ruotsin-mestaruuden vuonna 1987. Hän edusti Björklöveniä vuoteen 1995 saakka lukuun ottamatta kautta 1989–1990, jolloin hän pelasi Sveitsissä EV Zugin ja EHC Klotenin joukkueissa. Pelaajauransa jälkeen Andersson on toiminut useiden joukkueiden apulaisvalmentajana Ruotsissa, Sveitsissä ja Yhdysvalloissa. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Ruotsalaiset olympiamitalistit Luokka:Washington Capitalsin varaamat pelaajat Luokka:Vuonna 1962 syntyneet Luokka:Elävät henkilöt
Jens Öhling

Jens Öhling (s. 3. huhtikuuta 1962 Nacka) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta kaksissa olympialaisissa, joissa molemmissa hän saavutti pronssia, ja kaksissa MM- kilpailuissa, joissa hän jäi ilman mitalia. Sarajevon olympialaisissa 1984 hän teki neljä maalia ja antoi neljä maalisyöttöä ja muodosti Per-Erik Eklundin ja Peter Gradinin kanssa joukkueen parhaan hyökkäysketjun. Calgaryn olympialaisissa 1988 Öhling teki yhden maalin ja antoi neljä maaliin johtanutta syöttöä. Hän voitti vuonna 1981 alle 20-vuotiaiden maailmanmestaruuden. Öhling siirtyi NSA-76:sta vuonna 1979 Djurgårdens IF:ään, jota hän edusti vuoteen 1997 saakka ja jossa hän voitti Ruotsin-mestaruuden vuosina 1983, 1989, 1990 ja 1991. Hän lopetti pelaajauransa Södertälje SK:ssa kaudella 1997–1998. NHL-seura Boston Bruins varasi Öhlingin vuoden 1980 varaustilaisuuden kymmenennellä kierroksella 207. varausvuorolla mutta Öhling ei koskaan pelannut NHL:ssä. Djurgårdens IF on jäädyttänyt Öhlingin pelinumeron 11. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Boston Bruinsin varaamat pelaajat Luokka:Vuonna 1962 syntyneet Luokka:Elävät henkilöt
Killi

Killi () on kylä Leningradin alueen Jaaman piirin Opoljan kunnassa Venäjällä. Se sijaitsee Solkanjoen varrella 11 kilometriä Opoljasta luoteeseen. Kylässä on 34 asukasta (vuonna 2017). Kylä esiintyy 1700-luvun kartoissa. Peter von Köppenin mukaan vuonna 1848 siellä asui 114 savakkoa, jotka kuuluivat Novasolkan luterilaiseen seurakuntaan. Solkanjoen vastarannalla oli venäläisten asuttama toinen kylänosa, joka kuului Kerstovan ortodoksiseen seurakuntaan. Asukkaat olivat 1860-luvulle saakka tilanomistajien maaorjia. 1800-luvun lopussa Killi kuului kahtena kyläkuntana Opoljan volostiin. Entiset Šuvalovin talonpojat olivat kaikki venäläisiä. Entisten Zinovjevin talonpoikien kyläkunnassa oli vuonna 1899 134 asukasta, joista 94 oli suomalaisia, 5 venäläisiä ja 35 ”sekoittuneita”. Luterilaisia oli 117 henkeä. Paikallinen nähtävyys ovat vesimyllyn rauniot patorakennelmineen. ==Lähteet== Luokka:Jaaman piiri Luokka:Leningradin alueen kylät ja taajamat Luokka:Novasolkan kylät
Peter Gradin

Peter Gradin (s. 9. joulukuuta 1958) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Sarajevon olympialaisissa 1984, missä hän saavutti pronssia, ja Prahan MM-kilpailuissa 1985, missä hän jäi ilman mitalia. Sarajevon olympialaisissa hän teki yhdeksän maalia ja antoi neljä maalisyöttöä ja muodosti Jens Öhlingin ja Per-Erik Eklundin kanssa joukkueen parhaan hyökkäysketjun. Gradin edusti kotimaassaan MoDo AIK:ta kausina 1976–1978 ja solnalaisseura AIK:ta kausina 1978–1992. Hän voitti Ruotsin-mestaruuden vuosina 1982 ja 1984. Kaudella 1987–1988 hän oli 29 maalillaan Elitserienin paras maalintekijä. AIK on jäädyttänyt Gradinin pelinumeron 11. Peliuransa jälkeen Gradin on toiminut valmentajana useissa seuroissa mutta ei pääsarjajoukkueen päävalmentajana. Peter Gradinin isoveli Thomas Gradin on pelannut jääkiekkoa maajoukkueessa ja NHL:ssä. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Ruotsalaiset olympiamitalistit Luokka:Vuonna 1958 syntyneet Luokka:Elävät henkilöt
David Wallin

David August Wallin (7. tammikuuta 1876 Östra Husby, Itä-Götanmaan lääni – 27. kesäkuuta 1957 Tukholma) oli ruotsalainen taiteilija. Hän osallistui vuoden 1932 Los Angelesin olympialaisiin, joissa voitti kultaa maalaustaiteessa öljymaalauksellaan "At the Seaside of Arild". thumb|right|Wallinin sukuhauta Solnassa. ==Kunniamaininnat== * Vasa-ritarikunnan ritari. == Lähteet == == Aiheesta muualla == Luokka:Ruotsalaiset taidemaalarit Luokka:Ruotsalaiset olympiavoittajat Luokka:Vuonna 1876 syntyneet Luokka:Vuonna 1957 kuolleet
Thomas Eriksson (jääkiekkoilija)

Thomas Eriksson (s. 16. lokakuuta 1959 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta kaksissa olympialaisissa, kahdessa Kanada-cupissa ja viisissä MM-kilpailuissa, joissa hän saavutti kaksi olympiapronssia, Kanada-cupin hopean, MM-hopean ja MM-pronssin. Eriksson edusti kotimaassaan viimeistä pelikautta lukuun ottamatta Djurgårdens IF:ää, jossa hän voitti Ruotsin-mestaruuden vuosina 1983. 1989, 1990 ja 1991. Hän pelasi NHL:ssä Philadelphia Flyersin joukkueessa kausina 1980–1982 ja 1983–1986. Djurgårdens IF on jäädyttänyt Erikssonin pelinumeron 27. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Philadelphia Flyersin varaamat pelaajat Luokka:Vuonna 1959 syntyneet Luokka:Elävät henkilöt
Argein

Argein on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 194 vuonna 2017. Kunnan pormestari on Denis Lourde. Argeinin pinta-ala on 11,09 neliökilometriä. == Lähteet == Luokka:Ariègen kunnat
Magnesiumbromidi

Magnesiumbromidi (MgBr2) on magnesium- ja bromidi-ionien muodostama epäorgaaninen ioniyhdiste. Yhdistettä voidaan käyttää katalyyttinä ja reagenssina orgaanisen kemian synteeseissä ja lääketieteessä. ==Ominaisuudet== Huoneenlämpötilassa magnesiumbromidi on valkoista ja erittäin hygroskooppista kiteistä ainetta. Sen alkeiskoppi on heksagonaalinen. Yhdiste liukenee hyvin veteen ja liukenee myös eräisiin orgaanisiin liuottimiin kuten etanoliin. Magnesiumbromidista tunnetaan useita kidevedellisiä muotoja kuten heksa- ja dekahydraatit (MgBr2·6H2O ja MgBr2·10H2O). Lisäksi eräät muutkin pienimolekyyliset yhdisteet esimerkiksi metanoli, dietyylieetteri ja ammoniakki voivat tunkeutua kidehilaan kideveden kaltaisesti. Magnesiumbromidi on Lewis-happoT. Howard Black & Lee Fader: Magnesium Bromide, e-EROS Encyclopedia of Reagents for Organic Synthesis, John Wiley & Sons, New York, 2007. Teoksen verkkoversio Viitattu 4.6.2020.. Magnesiumbromidia esiintyy luonnossa pieniä määriä merivedessä ja bischofiitti- ja karnalliittimineraaleissa. ==Valmistus ja käyttö== Magnesiumbromidia valmistetaan neutraloimalla magnesiumoksidia, -hydroksidia tai -karbonaattia vetybromidilla. Sitä muodostuu myös kuumennettaessa magnesiumin ja bromin seosta. :MgO + 2 HBr → MgBr2 \+ H2O :Mg(OH)2 \+ 2 HBr → MgBr2 \+ 2 H2O :MgCO3 \+ 2 HBr → MgBr2 \+ H2O +CO2 Magnesiumbromidia voidaan käyttää lääketieteessä rauhoittavana aineena. Se toimii elektrolyyttinä eräissä kuivapareissa. Magnesiumbromidia käytetään runsaasti orgaanisen kemian synteeseissä. Se katalysoi Biginelli-reaktiota, nukleofiilisia additioita, sykloadditioita, toisiintumisia ja kytkentäreaktioita ja bromaa orgaanisia yhdisteitä. ==Lähteet== Luokka:Bromidit Luokka:Magnesiumyhdisteet
A Star Is Born (soundtrack)

A Star Is Born on vuonna 2018 ensi-iltansa saaneen samannimisen elokuvan soundtrack-albumi, joka julkaistiin 5. lokakuuta 2018. Elokuvan pääosia näyttelevät Lady Gaga ja Bradley Cooper. Soundtrack sisältää 19 laulua ja 15 dialogista koostuvaa kappaletta. Albumi menestyi kaupallisesti hyvin ja sitä myytiin pelkästään Yhdysvalloissa yli miljoona kappaletta ensimmäisen puolen vuoden aikana. Se nousi Billboard 200 -listan kärkeen syksyllä 2018 ja neljännen viikkonsa listaykkösenä albumi vietti maaliskuussa 2019, kuukausia julkaisunsa jälkeen. Albumilta singlenä julkaistu ”Shallow”-kappale voitti kaksi Grammy-palkintoa. Yhteensä soundtrack toi Gagalle neljä Grammy-palkintoa (yhteensä seitsemän ehdokkuutta), Oscar-palkinnon sekä BAFTA-palkinnon. Gaga sai myös elokuvan näyttelijänä parhaan naispääosan Oscar-ehdokkuuden ja voitti Golden Globe -palkinnon samasta kategoriasta. Voittojen myötä Lady Gagasta tuli ensimmäinen henkilö, joka sai Oscar-, Grammy-, BAFTA- ja Golden Globe -palkinnot saman vuoden aikana. Suomessa tuplaplatinarajaa lähentelevän A Star Is Born -soundtrackin kappaleet Shallow ja Always Remember Us This Way ylsivät Suomen radiolistan kärkikymmenikköön ja ovat striimanneet moninkertaista platinaa. == Listasijoitukset == Lista Sijoitus Lähde Britannian albumilista 1 Suomen virallinen albumilista 5 Billboard 200 1 == Kappaleet == # # # # # # # # # # # # # # # # # # * # # # # # # # # # # # # # # # # == Lähteet == Luokka:Vuoden 2018 soundtrackit Luokka:Lady Gagan albumit
Suurola

Suurola on kylä Kangasniemellä Puulaveden pohjoisosassa Suurolansalmessa. Suurolan kylän alue on saanut nimensä sitä 1500-luvun alkupuoliskolla jonkin aikaa ensimmäisinä asuttaneista Suuronen-nimisistä henkilöistä. Kylällä sijaitsee myös Suurolan historiallinen kartano, joka muistetaan vuodesta 1905 alkaen lähinnä Langinkoskien pitkäaikaisena sukutilana. Ensimmäiset viralliset tiedot Suurolan maista ajoittuvat noin 450 vuoden taakse, vuoden 1561 maaluetteloon. Suurolan maihin lukeutuvat Rantalan ja Leskelän tilat ja se kuului yhdessä Mannilan kanssa Vanhanmäen kymmenkuntaan joka kuului Vuolingon neljänneskuntaan, joka kuului vastaavasti Visulahden vero- eli hallintopitäjään. Suurolassa on tehty arkeologisia tutkimuksia vuonna 2016. Tiloja ympäröiviltä pelloilta on tehty lukuisia esinelöydöksiä, joista vanhimmat ovat kivikaudelta. Peltoja on viljelty viimeistään 1700-luvulla, todennäköisesti kuitenkin jo 1600-luvulla, jolloin paikalla tiedetään varmuudella olleen asutusta. == Suurolan kartano == Suurolan säterikartanon historia ulottuu 1600-luvulle. Virosta Suomeen tullut Gustaf Magnus von der Pahlen sai 5. lokakuuta 1615 kartanon läänityksenä kuningas Kustaa II Aadolfilta yhdessä monen muun Etelä-Savossa sijainneen tilan kanssa. Magnuksen kuoleman jälkeen asioiden hoidon otti hänen ottopoikansa aatelisvouti Gerhard Löwe. Vuodesta 1905 alkaen kartano muistetaan lähinnä Langinkoskien pitkäaikaisena sukutilana. Viimeinen virkatalonhaltija vuonna 1809 oli Georg Magnus Järnefelt. Hänen jälkeensä talo siirtyi valtionomistukseen, jonka vuokraajina oli Molandereita, Hännisiä, von Fieandteja, Häkkisiä, Niirasia sekä O. Niirasen vävy J. Lang vuodesta 1872. Vuonna 1914 vuokraajaksi tuli nimismies N. J. Langinkoski, joka 1932 lunasti talon itselleen. Tällä suvulla Suurola on edelleen yksityiskäytössä. == Katso myös == *Von der Pahlen -suku == Lähteet == *https://www.ennenjanyt.net/2017/12/esineloytojen-kuvastama- arki-1800-luvun-maaseudun-saatylaistaloissa-esimerkkina-kangasniemen-suurolan- kyla/ Viitattu 4.6.2020. * https://sites.google.com/site/stadelangfamily/family-profiles/suurola Viitattu 4.6.2020. * https://www.finna.fi/Collection/narc.VAKKA-283073.KA_VAKKA-1011193.KA/HierarchyTree?recordID=narc.VAKKA-283073.KA_VAKKA-1011193.KA Viitattu 4.6.2020. * http://www.jukkajoutsi.com/kniemi79.html Viitattu 4.6.2020. *https://kirjasto.mikkeli.fi/etela-savon- kartanot/index.php?page=kangasniemi kohdasta: Suurola. Viitattu 4.6.2020. *https://www.adelsvapen.com/genealogi/L%C3%B6we_(L%C3%B6wen)_nr_1739 Löwe suvun aateliskalenteri (Magnus Von der Pahlen, TAB.1) Viitattu 4.6.2020. Luokka:Kangasniemen kylät
Edmund Leighton

Edmund Blair Leighton (21. syyskuuta 1852 Lontoo – 1. syyskuuta 1922 Lontoo) oli englantilainen taidemaalari. Hän maalasi romantisoituja maalauksia, jotka esittivät usein historiallisia tapahtumia. Hänen maalauksensa olivat omana aikanaan suosittuja ja nykyään niitä on monissa brittiläisissä museoissa sekä yksityiskokoelmissa. http://victorian-era.org/edmund-blair-leighton- biography.html http://peoplepill.com/people/edmund-leighton/ Leighton opiskeli Royal Academy of Artsissa ja piti näyttelyn joka vuosi vuosien 1878 ja 1920 välillä. http://www.aaronartprints.org/blairleighton-edmund.php Avioliiton Leighton solmi vuonna 1885 Katherine Nashin kanssa ja he saivat pojan ja tyttären. Leightonia pidettiin ammattitaitoisena taidemaalarina, jonka teokset olivat hyvin viimeisteltyjä ja koristeltuja. Hän ei todennäköisesti pitänyt minkäänlaista päiväkirjaa työprosessistaan. Leighton ei ollut koskaan taideakatemian jäsen. https://www.tuttartpitturasculturapoesiamusica.com/2015/04/Edmund-Blair- Leighton.html == Teoksia == File:Leighton-Till Death Do Us Part-1878.jpg|Kunnes kuolema meidät erottaa, vuodelta 1878 File:Leighton- Tristan and Isolde-1902.jpg|Tristan ja Isolde, vuodelta 1902 File:Edmund Blair Leighton - My Next-Door Neighbour.jpg|Naapurini, vuodelta 1894 File:Elisabet av Thüringen.jpg|Unkarin Pyhän Elisabetin hyväntekeväisyys, vuodelta 1915 == Lähteet == == Aiheesta muualla == * https://www.artrenewal.org/Artist/Index/844 Luokka:Englantilaiset taidemaalarit Luokka:Historiamaalarit Luokka:Vuonna 1852 syntyneet Luokka:Vuonna 1922 kuolleet
Bulgarian kansanterveys- ja analyysikeskus

Bulgarian kansanterveys- ja analyysikeskus (; , NCPHA) on Bulgarian pääkaupungissa Sofiassa toimiva valtiollinen kansanterveyden tutkimus- ja seurantalaitos. Tutkimuslaitosta johtaa Hristo Hinkov. == Lähteet == ==Aiheesta muualla== * * Bulgarian covid-19-tautitilannesivu (coronavirus.bg) Luokka:Kansanterveyslaitokset Luokka:Sofian rakennukset ja rakennelmat‎ Luokka:Tutkimuslaitokset
Jan Karlsson (jääkiekkoilija)

Jan Karlsson (s. 30. toukokuuta 1964 Kiiruna) on ruotsalainen jääkiekkoilija ja jääkiekkovalmentaja, joka pelasi puolustajana. Hän voitti alle 18-vuotiaiden Euroopan-mestaruuden vuonna 1982. Kotimaassaan hän edusti pelaajana Kiruna AIF:ää, MoDo AIK:ta, Västerås IK:ta, Avesta BK:ta ja viimeisellä kaudellaan 1995–1996 Huddinge IK:ta. Hän pelasi Elitserienissä kaikkiaan 198 ottelua, joissa hän teki 11 maalia ja sai 23 syöttöpistettä. Kaudella 1994–1995 hän edusti norjalaisseura Storhamaria ja voitti Norjan- mestaruuden. Hän on toiminut Elitserienissä päävalmentajana Växjö Lakersissa sekä kakkostasolla Allsvenskanissa Växjön lisäksi IF Björklövenissä, Karlskrona HK:ssa ja Södertälje SK:ssa. NHL-seura New York Rangers varasi Karlssonin vuoden 1982 varaustilaisuuden kahdeksannella kierroksella 162. varausvuorolla mutta Karlsson ei koskaan pelannut NHL:ssä. "Janne" Karlssonin isoveli Lars Karlsson pelasi jääkiekkoa Ruotsin maajoukkueessa. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:New York Rangersin varaamat pelaajat Luokka:Vuonna 1964 syntyneet Luokka:Elävät henkilöt
Jan Karlsson

Jan Karlsson on seuraavien henkilöiden nimi: * Jan Karlsson, vuonna 1958 syntynyt ruotsalainen jääkiekkoilija ja jääkiekkovalmentaja * Jan Karlsson, vuonna 1964 syntynyt ruotsalainen jääkiekkoilija ja jääkiekkovalmentaja * Jan Karlsson, ruotsalainen painija * Jan Karlsson, ruotsalainen pyöräilijä * Jan Karlsson, ruotsalainen uimari
Volvo P80 -pohjalevy

Volvo P80 -pohjalevy on Volvon kehittämä pohjalevy etu- ja nelivetoisille autoille, joissa moottori on sijoitettu poikittain. Se tuli ensimmäisenä käyttöön Volvo 850:ssä vuonna 1991. P80:n korvasi Volvo P2 -pohjalevy. == Mallit == * Volvo 850 (1991–1996) * Volvo C70 I (1996–2005) * Volvo S70 (1996–2000) * Volvo V70 I (1996–2000) P80-pohjalevy Luokka:Autojen pohjalevyt
Hällingsåfallet

pienoiskuva|300px|Hällingsåfallet Hällingsåfallet on vesiputous ja luonnonsuojelualue Frostviken pitäjässä Strömsundin kunnassa Pohjois- Jämtlandissa. Hällingsåfalletin vesiputous on 42 metriä korkea.https://www.ne.se/uppslagsverk/encyklopedi/l%C3%A5ng/h%C3%A4llings%C3%A5fallet Putouksen jälkeen vesi jatkaa virtaamista Ruotsin pisimmässä 800 metrin pituisessa kanjonissa. Luonnonsuojelualue 16,15 hehtaarin alueella. Alueesta vesiä on 3,725 hehtaaria ja taigaa 8 hehtaaria. Luonnonsuojelualue perustettiin vuonna 2011.https://www.stromsund.se/4347.htmlhttps://www.lansstyrelsen.se/jamtland/besoksmal/naturreservat/hallingsafallet.html ==Lähteet== Luokka:Ruotsin Natura-alueet Luokka:Vesiputoukset Luokka:Strömsundin kunta
Ozeritsy (järvi Pihkovan alueella)

Ozertsy () on järvi Luoteis-Venäjällä Pihkovan alueen Outovan piirissä. == Maantietoa == Järvi on 450 metriä pitkä, 250 metriä leveä ja sen pinta-ala on 10 hehtaaria. Se on pyöreän muotoinen eikä siinä ole saaria. Järven keskisyvyys on 1,8 metriä ja syvänteessä on 3 metriä syvää. Sen ympäristössä on metsämaata ja rannoilla on soistunutta metsää. Sen itäpuoli kuuluu samannimiselle kylälle Ozertsylle. Kylän niityt ja peltomaat ulottuvat rantaan asti. == Luontoarvoja == Järvessä elää ainakin hauki, särki, ahven, kiiski, ruutana, sorva, suutari ja mutakala. Sen rannat ovat mutaiset ja soistuneet. Metsästä on kaatunut puita rantaveteen ja suorannoilla esiintyy turvehetteikköjä. == Vesistösuhteita == Ozertsy sijaitsee Tšerman valuma- alueella ja sen laskujoki on Tšerman sivujoki Tsibulihin (). Tšerma laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on 3,7 neliökilometriä . Tšerman pääuomassa sijaitsee toinenkin järvi Tšeremskoje. == Huomautuksia == == Lähteet == Luokka:Pihkovan alueen järvet Luokka:Tšerman valuma-alue Luokka:Outovan piiri
Stig Blomberg

Stig Blomberg (16. lokakuuta 1901 Linköping - 19\. joulukuuta 1970) oli ruotsalainen kuvanveistäjä. Vuonna 1936 hän osallistui Berliinin olympialaisiin, joissa voitti pronssia kuvanveistossa teoksellaan "Wrestling Youths". Blombergin teokset käsittelevät yleensä lapsia ja nuoria sekä heihin liittyvää ilon tunnetta. ==Kunniamaininnat== * Prinssi Eugenin mitali vuodelta 1956. == Lähteet == == Aiheesta muualla == Luokka:Vuonna 1901 syntyneet Luokka:Vuonna 1970 kuolleet Luokka:Ruotsalaiset kuvanveistäjät Luokka:Ruotsalaiset olympiamitalistit
Tšeremskoje

Tšeremskoje tai Afanosovskoje () on järvi Luoteis-Venäjällä Pihkovan alueen Outovan piirissä. == Maantietoa == Järvi on 950 metriä pitkä, 370 metriä leveä ja sen pinta-ala on 26 hehtaaria. Sen rannat ovat selkeäpiirteiset eikä sillä ole saaria. Järven ympäristö on metsämaata ja sen loivat rannat ovat monin paikoin soistuneet. Sen keskisyvyys on 1,8 metriä ja syvin kohta on 3,0 metriä syvä. Järvi on asumaton, vaikka sen ilmakuvissa hylätyltä vaikuttava pikkukylä Zaozerje () sijaitseekin lännessä järven lähellä. Sen sijaan 1,5 kilometrin päässä sijaitseva Afanosovon () kylä vaikuttaa vireältä. Sen pitkät viljellyt pellot ulottuvat 500 metrin päähän järvestä. Kylän kautta kulkee järven rantoja seuraava maantie 58K-089, joka johtaa Outovaan. == Luontoarvoja == Järvessä elää ainakin hauki, ahven, särki, lahna, sorva, salakka, suutari, pasuri, allikkosalakka, mutakala ja säyne. Järvellä on mutapohja ja sen hiekkarannat ovat monin paikoin soistuneita. Metsänrajasta on kaatunut puita rantaveteen ja suorantojen hetteiköt kurkottelevat järvelle. Järvestä on nostettu 1990-luvulla sapropelia. == Vesistösuhteita == Tšeremskoje sijaitsee Tšerman valuma-alueella ja järvi on Tšerman läpivirtausjärvi. Tšerma laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on 34,6 neliökilometriä , mikä on 16 % koko 220 km² kokoisesta valuma-alueesta. Joen valuma-alueella on sivujoen Tsibulihinin () uomassa vielä toinen järvi Ozeritsy. == Huomautuksia == == Lähteet == Luokka:Pihkovan alueen järvet Luokka:Tšerman valuma-alue Luokka:Outovan piiri
Karadžić

Karadžić on eteläslaavilainen sukunimi, ja se on käytössä muun muassa Serbiassa ja Bosnia-Hertsegovinassa. *Radovan Karadžić (serb. Радован Караџић, s. 1945), serbialainen poliitikko ja Bosnian Serbitasavallan entinen presidentti. *Vuk Karadžić serb. Вук Стефановић Караџић (1787–1864), serbialainen kirjailija ja serbian kirjakielen uudistaja.
Arignac

Arignac on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 707 vuonna 2017. Kunnan pormestari on Philippe Pujol. Arignac'n pinta-ala on 8,84 neliökilometriä. == Lähteet == Luokka:Ariègen kunnat
Raitakaniinikala

Raitakaniinikala (Siganus doliatus) on kaniinikalojen (Siganidae) heimoon kuuluva trooppisissa merivesissä elävä kalalaji. == Koko ja ulkonäkö == Raitakaniinikala kasvaa yleensä noin 20 senttimetrin mittaiseksi ja korkeintaan 25 senttimetrin mittaiseksi. Selkäevässä on 13 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. Raitakaniinikala on pohjaväriltään vaaleansininen. Selkäevä ja pyrstö ovat keltaiset. == Levinneisyys ja elinympäristö == Raitakaniinikalaa tavataan Tyyneltämereltä. Lajin elinympäristöä ovat laguunit ja koralliriutat. Kansainvälinen luonnonsuojeluliitto IUCN on luokitellut raitakaniinikalan elinvoimaiseksi lajiksi. == Ravinto ja elintavat == Raitakaniinikala käyttää ravinnokseen pohjaeliöitä ja vesikasveja. Laji elää parvessa siihen asti kunnes se saavuttaa seitsemän senttimetrin pituuden. Raitakaniinikala elää noin 2–15 metrin syvyydessä. == Lähteet == Luokka:Kaniinikalat
Vigiland

Vigiland on ruotsalainen DJ- ja tuottajaduo, jonka perustivat Claes Remmered Persson ja Otto Petterson vuonna 2013. Duon musiikki on tyyliltään tanssipoppia ja se on ollut suosittua etenkin Skandinaviassa. Vigiland tunnetaan muun muassa kappaleista ”Shots & Squats” ja ”Pong Dance”. Näistä ensimmäinen nousi Sverigetopplistanin toiselle ja Suomen virallisen singlelistan kolmannelle sijalle. Duo esiintyi Suomessa ensimmäistä kertaa Himos Festival -tapahtumassa 26. kesäkuuta 2016. He esiintyivät myös Solar Sound Festival -tapahtumassa elokuussa 2018. == Diskografia == === EP:t === * V (2018) === Singlet === * UFO (2014) * Shots & Squats (2015) * Addicted (2015) * Pong Dance (2016) * Let's Escape (2016) * Friday Night (2017) * Another Shot (2017) * Be Your Friend (2018) == Lähteet == == Aiheesta muualla == * Kotisivut Luokka:Ruotsalaiset duot Luokka:Ruotsalaiset popyhtyeet Luokka:Ruotsalaiset musiikkituottajat Luokka:Ruotsalaiset DJ:t
Ephippus

Ephippus on lepakkokalojen heimoon (Ephippidae) kuuluva kalasuku. Siihen kuuluu kaksi lajia, jotka elävät Atlantissa ja Tyynessämeressä: * Ephippus goreensis Cuvier, 1831 * Ephippus orbis (Bloch, 1787) == Lähteet == Luokka:Lepakkokalat
Gustaf Nordahl

Gustav "Gustaf" Edvin Nordahl (10. elokuuta 1903 Helsingborg – 10. marraskuuta 1992 Saltsjöbaden) oli ruotsalainen kuvanveistäjä. Hän osallistui vuoden 1948 Lontoon olympialaisiin, joissa voitti kultaa kuvanveistossa teoksellaan "Homage to Ling". thumb|right|Lena -patsas Västertorpissa Tukholmassa. thumb|right|Kraka -patsas Eskilstunassa. == Lähteet == Luokka:Ruotsalaiset kuvanveistäjät Luokka:Ruotsalaiset olympiavoittajat Luokka:Vuonna 1903 syntyneet Luokka:Vuonna 1992 kuolleet
Patsy Montana

Patsy Montana (30. lokakuuta 1908 Hot Springs (Arkansas) – 3. toukokuuta 1996 San Jacinto, Kalifornia) oli yhdysvaltalainen näyttelijä, laulaja sekä lauluntekijä. Patsy Montana oli ensimmäinen naispuolinen kantrilaulaja, jonka single-levyä myytiin miljoona kappaletta. Single oli vuoden 1935 I Want to be Cowboy's Sweetheart. == Elämänkulku == Montana syntyi vuonna 1908 kymmenen pojan perheeseen. Kun Montana täytti 18 vuotta, hän lähti Kaliforniaan. Hän oli taitava kitaristi, joten Montana voitti vuonna 1931 laulun lahjakkuuskilpailun laulaessaan Jimmie Rodgersin kappaleita. Montana työskenteli Stuart Hamblenin ja Montie Montanan kanssa. Vuonna 1932 Montana palasi takaisin Arkansasiin vierailulle, ja esiintyi lyhyesti Shreveportissa. Vuonna 1933 Montana matkusti Chicagoon katsomaan Chicagon maailmannäyttelyä ja osallistuakseen koe-esiintymiseen. Montana levytti suurimman menestyskappaleensa I Want to be Cowboy's Sweetheart vuonna 1935. Muita hänen menestyskappaleitaan olivat Rodeo Sweetheart, Montana Plains ja I Want to Be a Cowboy's Dream. == Diskografia == * The New Sound of Patsy Montana, 1964 * Precious Memories, 1977 * Original Hits form the West, 1980 * The Very Early Patsy Montana and the Prairie Ramblers, 1981 * The Yodeling Cowgirl, 1983 * Early Country Favorites, 1983 * Patsy Montana & The Praire Ramblers, 1984 * Columbia Historic Edition, 1984 * The Cowboy's Sweetheart [Flying Fish], 1988 * Cowboy's Sweetheart [King], 1996 * Country Music Hall of Fame 1996, 1999 * The Best of Patsy Montana, 2001 * The Original Cowboy's Sweetheart, 2005 * Pride of the Prairie, 2005 == Lähteet == == Aiheesta muualla == Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Yhdysvaltalaiset näyttelijät Luokka:Vuonna 1908 syntyneet Luokka:Vuonna 1996 kuolleet
Namnetit

Namnetit ( tai nannetes) oli kelttiheimo, joka asui Galliassa, Loire-joen pohjoispuolella ja Atlantin rannoilla. Heidän naapureitaan olivat piktonit, jotka asuivat Loiren toisella puolella. Namnetien pääkaupunki oli Condivicnum, nykyinen Nantes. Kun Caesar hyökkäsi Armoricassa asuvia venetejä vastaan, venetit pyysivät namneteja sekä muita naapuriheimoja apuun. == Lähteet == Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat
Språkbruk

Språkbruk on Kotimaisten kielten keskuksen julkaisema ruotsinkielinen aikakauslehti. Se käsittelee kielenkäytön ja kielenhuollon kysymyksiä ja tarjoaa tietoa erityisesti ruotsia koskevista ajankohtaisista asioista. Lehti on yleistajuinen ja suunnattu kaikille kielestä kiinnostuneille. Språkbruk on suomenkielisen Kielikellon sisarjulkaisu, joka ilmestyy neljä kertaa vuodessa. Ensimmäinen numero julkaistiin vuonna 1981. Nykyään Språkbrukia pääsee lukemaan myös verkossa. ==Lähteet== ==Aiheesta muualla== * Språkbrukin verkkosivut Luokka:Suomalaiset aikakauslehdet Luokka:Suomalaiset verkkolehdet Luokka:Ruotsin kieli Luokka:Kielenhuolto Luokka:Kotimaisten kielten keskus
Pronssiteräkala

Pronssiteräkala eli harmaateräkala (Notopterus notopterus) on teräkalojen (Notopteridae) heimoon kuuluva makeassa ja murtovedessä elävä kalalaji. Se on sukunsa Notopterus ainoa laji. Suvun tieteellinen nimi tulee kreikan kielen sanoista ’noton’ (”selkä”) ja ’pteron’ (”siipi”, ”höyhen”, ”evä”), mikä viittaa kalan sulan muotoiseen selkäevään. == Koko ja ulkonäkö == Pronssiteräkala on tavallisesti 25 senttimetrin mittainen ja voi kasvaa maksimissaan 60 senttimetrin mittaiseksi. Sen väritys vaihtelee sijainnista riippuen hopeisesta vaaleanharmaaseen. Sen ruumis on hyvin litistynyt, pitkänomainen ja kapenee pyrstöä kohti. Vatsassa on kölieviä, jotka on vatsaevien edestä kaksinkertaisesti hammastettu. Selkäevän kanta on hyvin lyhyt ja sijoittuu melko keskelle kalan standardipituutta. Vatsaevät ovat surkastuneita. Peräevän alkukohta sijoittuu välittömästi vatsaevien taakse ja ulottuu aina pyrstöevään asti. Selkäevässä on 7–9 pehmeää ruotoa ja peräevässä 97–111 pehmeää ruotoa. Kymmenprosenttisessa formaldehydiliuoksessa kalan ruumis muuttuu kokonaan ruskeaksi. Pronssiteräkala muistuttaa suuresti rengasteräkalaa (Chitala chitala), mutta rengasteräkalalla kuitenkin on siitä poiketen selkäpuolellaan poikittaisia juovia ja sen kallonmuoto on huomattavasti pronssiteräkalan vastaavaa koverampi. == Levinneisyys ja elinympäristö == Pronssiteräkala on laajalle levinnyt Intian, Indonesian, Bangladeshin, Pakistanin, Nepalin, Myanmarin ja Sri Lankan alueella. Aikuiset yksilöt elävät seisovissa ja hitaasti virtaavissa vesissä järvissä, tulvatasanteissa, kanavissa ja lammissa. == Ravinto ja elintavat == Pronssiteräkalan ravintoa ovat hyönteiset, äyriäiset, kalat ja toisinaan vesikasvien nuoret juuret. Se on aktiivisimmillaan iltahämärällä ja yöllä. Lisääntyminen tapahtuu monsuunikaudella seisovassa tai virtaavassa vedessä yleensä öiseen aikaan. Naaras, jonka pituus on 21–25 senttimetriä, tuottaa yleensä 1 200–3 000 mätimunaa, jotka asettuvat pieniin ryhmiin vedenalaisuuden kasvillisuuden sekaan. == Merkitys ihmiselle == Pronssiteräkala on arvostettu ruokakala suurimmassa osassa sen levinneisyysaluetta. Lajin lihasta tehtyä keittoa on havaittu annettavan tuhkarokosta kärsiville. == Lähteet == Luokka:Arapaimakalat
Difilos

Difilos (, ) voi viitata seuraaviin: * Difilos (400-luku eaa.?), runoilija * Difilos (300/200-luku eaa.), komediakirjailija
Difilos (komediakirjailija)

Difilos (, ; 300/200-luku eaa.) oli antiikin kreikkalainen komediakirjailija, joka edusti niin kutsuttua uutta komediaa. Hän oli kotoisin Sinopesta.Strabon: Geografia XII.546. == Elämä == Difiloksen elämästä tiedetään antiikin lähteiden kautta vain vähän. Hän oli Menandroksen ja Filemonin aikalainen ja yksi merkittävimpiä uuden komedian edustajia. Hän näytteli joskus omissa näytelmissään. Athenaioksen mukaan Difilos oli hetaira Gnathainan rakastaja, ja hyökkäsi joskus tätä vastaan komedioissaan ollessaan mustankipeyden vallassa.Athenaios: Deipnosofistai XIII.579f, XIII.580a, XIII.583f. Komediakirjailija Difilosta ei tule sekoittaa varhaisempaan runoilija Difilokseen. == Näytelmät == Difiloksen näytelmät eivät ole säilyneet nykyaikaan, mutta niistä tunnetaan katkelmia. Näytelmät ovat muistuttaneet monin tavoin keskikomediaa, vaikka hänet luetaankin uuden komedian runoilijoihin. Tämä näkyy muun muassa siinä, että hän otti melko usein aiheensa mytologiasta, sekä toi näyttämölle sellaisia hahmoja kuten Arkhilokhos, Hipponaks ja Sapfo. Difiloksen kieli on yksinkertaista ja eleganttia, mutta poikkeaa usein puhtaasta attikalaisesta kielestä.Athenaios: Deipnosofistai XI.487a, XIII.599d. Difiloksen näytelmistä tiedetään seuraavat joko säilyneistä katkelmista tai pelkästään nimeltä: * Aarre () * Amastris () * Anagyros () * Arpojat () * Asianomistaja () * Danaoksen tyttäret () * Epitrope () tai Epitropeus () * Epäonnistuva nainen () * Hairesiteikhes () * Haudalla uhraajat () * Heleneforuntes () * Helleboria ottavat () * Herakles () * Heeros () * Hekate () * Häät () * Jalkavaimo () * Kaivo () * Kauppias () * Kitharansoittaja () * Kultaseppä () * Kylpylä () * Kyltymätön () * Lautta () * Lemnoksen naiset () * Lähtevä nainen () * Maalari () * Mielenvikainen () * Monipuuhainen () * Parasiitti () * Pederastit () * Pelastetut () * Peliaan tyttäret () * Perijätär () * Pieni hauta () * Pithraustes () tai Tithraustes () * Pyrrha () * Sapfo () * Sisilialainen () (mahdollisesti kuitenkin Filemonin) * Synoris () (kaksi versiota) * Syyttäjät () * Telesias () * Temppuratsastaja () * Theseus () * Tietämättömyys () (mahdollisesti kuitenkin Kalliadeen) * Tiilenkantaja () * Veljekset () * Veljeään rakastava () tai Veljeään rakastavat () * Voitelijanainen () * Yhdessä kasvatetut () * Yhdessä kuolevat () Tärkeimpiä lähteitä nimille on Athenaioksen teos Deipnosofistai. Difilokselta tunnetaan myös katkelmia, joita ei ole kyetty yhdistämään mihinkään näytelmään. == Vaikutus == Difiloksen komedioilla oli suuri vaikutus roomalaiseen komediaan. Plautuksen näytelmä Casina on käännös Difiloksen komediasta Arpojat. Plautuksen Commorientes on puolestaan käännös komediasta Yhdessä kuolevat, ja samaa seurasi osittain Terentius komediassaan Adelphi. Myös Plautuksen Rudens on käännös jostakin Difiloksen näytelmästä, mutta alkuperäisen nimeä ei tunneta. == Lähteet == Luokka:Antiikin kreikkalaiset komediakirjailijat
Difilos (runoilija)

Difilos (, ; 400-luku eaa.?) oli antiikin kreikkalainen runoilija. Hän eli ennen Eupolista ja Aristofanesta. Difiloksen tiedetään kirjoittaneen ainakin runon nimeltä Theseis () sekä solvaavia kholiambeja. Runoilija Difilosta ei tule sekoittaa tunnetumpaan komediakirjailija Difilokseen. == Lähteet == Luokka:Antiikin kreikkalaiset runoilijat
Blue Lips

Blue Lips on ruotsalaislaulaja Tove Lon kolmas studioalbumi. Se julkaistiin Island Recordsin kautta 17. marraskuuta 2017. == Kappaleet == # # # # # # # # # # # # # # == Lähteet == Luokka:Tove Lon albumit Luokka:Vuoden 2017 albumit
Filemon

Filemon (, ) voi viitata seuraaviin: * Filemon, hahmo kreikkalaisessa mytologiassa * Filemon, nimi * Filemon vanhempi (n. 360-262 eaa.), komediakirjailija * Filemon nuorempi (300/200-luku eaa.), komediakirjailija, edellisen poika * Filemon Ateenalainen, grammaatikko * Filemon Kritikos, grammaatikko * Filemon, apostoli, Paavalin työtoveri ja tämän Kirjeen Filemonille vastaanottaja * Filemon, fysiognomi * Filemon, leksikografi * Filemon, maantieteestä kirjoittanut * Filemon, näyttelijä * Filemon, piirtäjä Fredin sarjakuvahahmo * apotit (Philemon), varpuslintujen suku == Lähteet ==
Filemon nuorempi

Filemon nuorempi (, ; 300/200-luku eaa.) oli antiikin kreikkalainen komediakirjailija, joka edusti niin kutsuttua uutta komediaa. Hän oli Filemon vanhemman poika. Filemon nuoremmasta ei tiedetä juuri mitään, sillä tiedot hänestä ja hänen näytelmistään sekoittuvat antiikin lähteissä tietoihin hänen isästään, joka oli tunnetumpi. Sudan mukaan Filemon nuorempi olisi kirjoittanut 54 komediaa. Niistä on säilynyt vain joitakin katkelmia, mutta edes yhtään näytelmän nimeä ei tunneta. Oletetaan, että osa Filemon vanhemman nimiin päätyneistä komedioista on todellisuudessa pojan kirjoittamia. == Lähteet == Luokka:Antiikin kreikkalaiset komediakirjailijat
Marionin piirikunta (Florida)

Marionin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 365 579 vuonna 2019. Piirikunnan hallintokeskus on Ocalan kaupunki. Piirikunta perustettiin 14. maaliskuuta 1844. == Lähteet == == Aiheesta muualla == Luokka:Floridan piirikunnat
Kodratos

Kodratos (, myös ) tai Quadratus (lat.; joskus suom. Kvadratus) voi viitata seuraaviin: * Kodratos Ateenalainen eli Kodratos Apostoli (1. vuosisata/100-luku), apostolisiin isiin ja 70 apostolin joukkoon luettu piispa ja apologeetti * Kodratos Afrikkalainen, marttyyri * Kodratos Herbipolislainen, marttyyri * Kodratos Korinttilainen, marttyyri * Kodratos Magnesialainen (k. n. 249–259), marttyyri * Kodratos Nikomedeialainen, marttyyri * Asinius Quadratus, kreikkalais-roomalainen historioitsija * Fannius Quadratus, roomalainen runoilija * Gaius Antius Aulus Julius Quadratus (1. vuosisata/100-luku), roomalainen poliitikko * Gaius Ummidius Durmius Quadratus (k. 60), roomalainen poliitikko * Gaius Volusenus Quadratus (1. vuosisata eaa.), roomalainen sotilas ja poliitikko * Lucius Ninnius Quadratus (1. vuosisata), roomalainen poliitikko * Lucius Statius Quadratus (100-luku), roomalainen poliitikko, vuoden 142 konsuli * Ummidius Quadratus, useita roomalaisia henkilöitä == Lähteet ==
S-chanf

S-chanf on kunta Itä-Sveitsissä Graubündenin kantonissa. Siellä on vajaat 700 vakinaista asukasta. == Sijainti== S-chanf sijaitsee Innjoen laaksossa, Ylä- Engadinissa. Laakson eteläpuolella kohoavat Livignon Alpit ja pohjoispuolella Albulan Alpit. S-chanf on varsin vuoristoinen kunta. Sen alimmat osat Innjoen varrella ovat runsaan puolentoista kilometrin korkeudessa ja korkeimmat vuorenhuiput kohoavat yli kolmeen kilometriin. Kunnan korkein vuori on Davosin rajalla kohoava Chüealphorn, jonka huippu on 3 077 metrin korkeudessa. == Liikenne == Inniä seurailevat valtatie 27 St. Moritzista Itävallan-rajalle ja Rhätische Bahnin rautatie St. Moritzista Sagliainsiin ja Scuoliin kulkevat S-chanfin poikki. == Lähteet == * === Viitteet === == Aiheesta muualla == * Luokka: Graubündenin kunnat
Magnus Samuelsson

Magnus Samuelsson (s. 21. joulukuuta 1969 Linköping, Ruotsi) on ruotsalainen näyttelijä. Samuelsson on vaihdellut aktiviteettejaan vuosien varrella. Miehen intohimoihin kuuluu muun muassa kädenvääntö, kilpa-autoilu, voimamieslajit sekä maanviljely. Hän on naimisissa Kristin Samuelssonin kanssa. == Ura == Samuelsson on tehnyt pitkän uran viihdealalla ja urheilun parissa. Voimamieslajit ja kädenvääntö ovat vieneet hänet kymmenen kertaa Maailman vahvin mies -kilpailuun. Voimamiesuran hiivuttua Samuelsson keskittyi enemmän näyttelemiseen. Vuonna 2020 Samuelsson näytteli BBC:n televisiosarjassa The Last Kingdom. Sen lisäksi Samuelsson on näytellyt monissa muissa elokuvissa ja televisio-ohjelmissa. == Filmografia == *Göta Kanal 3 (2009) *Arne Dahl: Pudotuspeli (2011) *Arne Dahl: Maan alla (2012) *The Last Kingdom (2015) *Arne Dahl: Jälkijäristys (2015) *Arne Dahl: Pimeyden kutsu (2015) *Medieval (2021) == Lähteet == == Aiheesta muualla == Luokka:Ruotsalaiset urheilijat Luokka:Voimamiehet Luokka:Ruotsalaiset näyttelijät Luokka:Vuonna 1969 syntyneet Luokka:Elävät henkilöt
Drepanon

Drepanon (, ) tai Drépano () voi viitata seuraaviin paikkoihin: * Drepanon, antiikin aikainen kaupunki Kyproksella * Drepanon, antiikin aikainen kaupunki Sisiliassa * Drépano, kylä Náfplion kunnassa Argoliin alueyksikössä Peloponnesoksen alueella Kreikassa * useita niemiä, muun muassa: ** Drápanos, antiikin Drepanon, niemi Kreetan pohjoisrannikolla ** Drépano, antiikin Drepanon, niemi Akhaian rannikolla ** Drepanon, antiikin aikainen nimi niemelle Egyptin rannikolla == Lähteet ==
Nymfaion

Nymfaion (, ) voi viitata seuraaviin: * nymfaion, nymfeille omistettu lähdeluola tai myöhemmin lähdekaivo * Nymfaion, antiikin aikainen kaupunki Jooniassa * Nymfaion, antiikin aikainen kaupunki Kaariassa * Nymfaion, antiikin aikainen kaupunki Skyytiassa
Lars Ivarsson

Lars Ivarsson (s. 21. lokakuuta 1963 Västerås) on ruotsalainen jääkiekkoilija ja jääkiekkovalmentaja, joka pelasi puolustajana. Hän edusti Ruotsin maajoukkuetta Calgaryn olympialaisissa 1988, missä hän saavutti pronssia mutta pääsi pelaamaan vain kaksi ottelua ja teki niissä yhden maalin ja sai kaksi syöttöpistettä, Hän pelasi alle 18-vuotiaiden Euroopan-mestaruuskilpailuissa vuosina 1980 ja 1981 ja saavutti molemmilla kerroilla pronssia. Ivarsson edusti kotimaansa pääsarjassa Elitserienissä Brynäs IF:ää, HV71:tä ja Västerås IK:ta. Hän pelasi Elitserienissä kaikkiaan 494 runkosarjaottelua, joissa hän teki 50 maalia ja sai 175 syöttöpistettä, sekä 26 pudotuspeliä, joissa hän teki kolme maalia ja antoi 11 maalisyöttöä. Kaudet 1997–1999 Ivarsson pelasi ulkomailla ja edusti Suomessa Kalevan Palloa, Itävallassa Kapfenberger SV:tä ja Italiassa HC Bolzanoa. Ivarsson on toiminut Tanskan pääsarjassa Frederikshavn White Hawksin joukkueen päävalmentajana kausina 2012–2014 ja Ruotsin pääsarjassa Örebro HK:n joukkueen apuvalmentajana kausina 2015–2017. Lisäksi hän on ollut päävalmentajana Ruotsin kakkostasolla Allsvenskanissa. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Ruotsalaiset olympiamitalistit Luokka:Vuonna 1963 syntyneet Luokka:Elävät henkilöt
Olbia

Olbia () voi viitata seuraaviin: * Olbia, antiikin aikainen kaupunki Bithyniassa * Olbia, myöhemmin Arsinoe, antiikin aikainen kaupunki Egyptissä * Olbia, antiikin aikainen kaupunki Galliassa * Olbia, antiikin aikainen kaupunki Pamfyliassa * Olbia, antiikin aikainen kaupunki Sardiniassa ** Olbia, nykyinen kaupunki ja kunta Sardiniassa Italiassa * Olbia, antiikin aikainen kaupunki Skyytiassa
August Blomberg

Johan August Blomberg (10. kesäkuuta 1867 Turku – 1. kesäkuuta 1950 Turku) oli suomalainen Turussa vaikuttanut voimistelunopettaja ja urheilujohtaja.Sjöblom, Kenth: Blomberg, August. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 4.6.2020) Blombergin vanhemmat olivat kauppias Johan Wilhelm Blomberg ja Ida Sofia Almark. Hän kävi kolme luokkaa Turun ruotsalaista klassillista lyseota 1877–1881 ja Haminan kadettikoulua 1882–1886. Blomberg pääsi ylioppilaaksi yksityistodistuksella 1887 ja hän opiskeli Helsingin yliopiston historiallis- kielitieteellisessä osastossa 1887–1893. Hän valmistui voimistelunopettajaksi 1889 ja suoritti vielä täydennyskurssin 1895 ja kasvatusopin tutkinnon 1902.BLF – Biografiskt lexikon för Finland : Blomberg, AugustYlioppilasmatrikkeli 1853–1899 Blomberg oli voimistelunopettajana Turun suomalaisessa klassillisessa lyseossa vuodesta 1890 alkaen aina vuoteen 1934 saakka, vuodesta 1914 alkaen hän oli koulussa voimistelun nuorempana lehtorina. Hän toimi voimistelunopettajana samanaikaisesti myös Turun ruotsalaisessa reaalilyseossa 1890–1895, Turun suomalaisessa reaalilyseossa 1903–1904, Turun ruotsalaisessa yhteiskoulussa 1904–1909 ja Turun kuuromykkäinkoulussa 1904–1912. Blomberg toimi urheilukauppiaana Turussa vuodesta 1895 alkaen ja hän oli urheiluliike Brandt & Blombergin osakkaana Otto Brandtin kanssa 1895–1904. Hän oli urheilutoimittajana Turun Sanomissa 1906 sekä Åbo Underrättelser -lehdessä 1907–1914 ja 1929–1933. Blomberg oli mukana perustamassa Turun Urheilupuistoa ja hän toimi puiston isännöitsijänä 1893–1943. Blomberg oli perustamassa vuonna 1900 Suomen Lyseoiden Urheilijain Turun osastoa, ja hänestä tuli vuonna 1906 Suomen Voimistelu- ja Urheiluliiton (SVUL) Turun piirin puheenjohtaja ja vuonna 1907 perustetun Suomen Palloliiton Turun piirin edustaja. Blomberg oli Åbo Turnförening -voimisteluseuran voimistelunjohtajana 1909–1931 ja vuonna 1933 hänestä tuli seuran kunniajäsen ja kunniajohtaja. August Blombergin muistolaatta sijaitsee Turun Urheilupuistossa. Hänen entinen huvilansa toimii nykyisin urheilupuiston isännöitsijän asuinrakennuksena. Meidän mailla: Urheilun grand old man, Kaupunkimedia Aamuset 13.6.2014 August Blomberg oli naimisissa 1892–1935 Julie Melanie Sethin (1869–1945) kanssa. Avioeron jälkeen hän meni naimisiin 1936 näyttelijä ja yleisurheilija Elisabeth Eugenie (Lizzie) Nyströmin (1890–1966) kanssa. == Lähteet == == Aiheesta muualla == * August Blomberg; ulkokuva 1900-luvun alkupuolelta, Lizzie ja August Blombergin kokoelma, Turun museokeskus (Finna) * August Blomberg ja Lisie Nyström, valokuva 1910-luvulta, Lizzie ja August Blombergin kokoelma, Turun museokeskus (Finna) * August Blombergin hautakivi Turun hautausmaalla, Suomen Sukututkimusseura, Hautakirjoituksia ja hautakuvia Luokka:Suomalaiset opettajat Luokka:Suomalaiset urheilujohtajat Luokka:Vuonna 1867 syntyneet Luokka:Vuonna 1950 kuolleet
Koululiikuntaliitto

Koululiikuntaliitto (KLL) liikunnallista materiaalia oppilaille ja opetusryhmälle tuottava liitto. Järjestön tarkoituksena on huolehtia suomenkielisten koulujen ja lukioiden vapaaehtoisesta liikunnan harrastustoiminnasta. Liitto on toiminut vuodesta 1946. Koululiikuntaliitto järjestää monipuolisia tapahtumia ja kilpailuja koululaisille sekä opettajille. Lisätietoja tapahtumista nettisivuilta www.kll.fi Koululiikuntaliiton yksilölajejien kilpailutapahtumia ovat muun muassa golf, maastohiihto, maastojuoksu, paini, suunnistus, tanssi ja jalkapallo. Koululiikuntaliiton Sankarit innostavat jokaista liikkumaan omista lähtökohdistaan. Juoksu-, Pallo-, Pyörä-, Temppu- ja Vesisankarit materiaaleista löytyy monipuolisia harjoituksia perusliikuntataitojen kehittämiseen. == Talous == Koululiikuntaliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 896 000 euroa. Vuosittainen tuki on ollut 316 000 euroa. == Lähteet == Luokka:Suomen koulutus Luokka:Suomalaiset liikuntajärjestöt
Kuunari Uljas

Kuunari Uljas oli suomalainen kuunari ja viimeinen Raumalla rakennettu purjelaiva. Kuunari rakennettiin 1891 Raumalla Pinokarin telakalla ja sen suunnitteli ja piirsi raumalainen laivanrakennusmestari Emmanuel Urnberg (1837−1917). Kuunarin rakennutti kauppias John Nurminen (1851−1914). Kuunarin pituus oli 40,7 metriä ja vetoisuus 348 nettorekisteritonnia.Vakkasuomalaisia purjealuksia ja laivanvarustajia : Kuunari Uljas Kuunari törmäsi joulukuussa 1910 yhteen Lucia nimisen höyrylaivan kanssa. Vuonna 1916 kuunariin asennettiin kaksisylinterinen moottori. Vuonna 1925 kuunari Uljas ajautui myrskyssä Ykspihlajan lähellä rantaan ja sai vuodon. Kuunari korjattiin Uudenkaupungin telakalla. Kuunari upposi joulukuussa 1949 Raumalla mutta se saatiin nostettua pinnalle seuraavan keväänä. Juhlaliputettu kuunari Uljas poltettiin ja upotettiin Rauman edustalla Valkeakarilla 4. kesäkuuta 1950. Paikalla tapausta selostamassa oli myös Yleisradion radioselostaja Pekka Tiilikainen. Saksalainen taidemaalari Adolf Bock ikuisti tapahtuman kaikkiaan kolmeen maalaukseen valokuvien ja Holger Harrivirran Suomi-Filmille tapahtumasta ohjaaman dokumenttielokuvan pohjalta. Kuunarin hylky on noin 40 metrin syvyydessä.Viimeinen kuunari upotetaan tänään Rauman edustalla, Laatokka, 04.06.1950, nro 125, s. 1, Kansalliskirjaston digitaaliset aineistot == Lähteet == == Aiheesta muualla == * Kuunarilaiva Uljaksen upotuksesta on kulunut jo 70 vuotta, Raumalainen 29.7.2020 * Purjelaiva Uljaksen upotuksesta kertova lyhytelokuva Youtubessa * Skuunarlaev Uljas, Paroalhon apteekin sivut Luokka:Suomalaiset purjelaivat Luokka:Selkämeren hylyt
Yhdystie 6015

Yhdystie 6015 on yhdystie joka kulkee Jyväskylän Könkkölästä saman kaupungin alueella sijaitsevaan Savelaan. Tien pituus on 4 kilometriä. Tien osoitenimenä on Vesangantie koko matkan. ==Lähteet== 6015 Luokka:Jyväskylän liikenne
Yhdystie 6016

Yhdystie 6016 kulkee Jyväskylän Kukkumäestä saman kaupungin alueella sijaitsevaan Rautpohjaan. Yhdystien pituus on 4 kilometriä. Tien osoitenimenä on Länsiväylä valtateiden 18 ja 23 eritasoliittymältä Keskussairaalantien sekä Savelankadun risteykseen ja Keskussairaalantie koko loppumatkan. ==Lähteet== 6016 Luokka:Jyväskylän liikenne
Yhdystie 6019

Yhdystie 6019 on yhdystie joka kulkee Jyväskylän Keljosta saman kaupungin alueella sijaitsevaan Tikkaan. Tien pituus on 2 kilometriä. Tien osoitenimenä on Keuruuntie Keljonlahdentien sekä Salontaipaleentien kiertoliittymään ja Tikanväylä koko loppumatkan. ==Lähteet== 6019 Luokka:Jyväskylän liikenne
Yhdystie 6111

Yhdystie 6111 on yhdystie, joka kulkee Muuramen Kinkomaalla sijaitsevasta yhdystien 6110 risteyksestä Kinkomaan sairaalan edustalla sijaitsevaan Kinkorannan risteykseen. Tien pituus on 550 metriä. Tien osoitenimenä on Parantolantie koko matkan ja se kulkee koko matkan katuverkolla. Tien varrella ei sijaitse lainkaan palveluja, mutta sen varrella sijaitsee kuitenkin kohtalaisesti kerrostaloja. ==Lähteet== 6111 Luokka:Muuramen liikenne
Yhdystie 6113

Yhdystie 6113 on yhdystie joka kulkee Muuramen Syrjälästä Jyväskylän Keljonkankaalle. Tien pituus on 3 kilometriä. Tien osoitenimenä on Vanha nelostie kuntarajalle, Muuramentie Keljonkankaan taajaman rajalle ja Keljonkankaantie koko loppumatkan. ==Lähteet== 6113 Luokka:Muuramen liikenne Luokka:Jyväskylän liikenne
Yhdystie 6112

Yhdystie 6112 on yhdystie joka kulkee Jyväskylän Halssilanrinteestä saman kaupungin alueella sijaitsevaan Kuokkalaan. Tien pituus on 2 kilometriä. Tien osoitenimenä on ensimmäisellä 180 metrillä Vaajakoskentie ja Kuokkalantie koko loppumatkan. ==Lähteet== 6112 Luokka:Jyväskylän liikenne